عمري 12 سنة، تعلمت الحياكة بخيوط الكليم من عامي الثامن، وساعدتني أمي بتطوير مهاراتي وخلتني اتابع فيدويات تعليمية على موقع يوتيوب لحد ما كبرت موهبتي وبديت اصنع حقائب وسلال متميزة وجميلة.
اهلي وفرولي كل المستلزمات الضرورية حتى اطور موهبتي، لحد ما بديت اروجلها على مواقع التواصل الاجتماعي، وصار عليها طلب من كل انحاء العراق.
اعتبر مشروعي استغلال لهوايتي، وبالوقت نفسه ابد ما خليته يأثر على دراستي لأني استغليت بيها وقت فراغي، والدليل بالصف السادس الابتدائي نجحت وطلعت الاولى على مدرستي بمعدل ١٠٠.
احلم بالمستقبل اكون طبيبة ناجحة اخدم بلدي واطور مشروعي الصغير حتى يصير "براند" خاص باسمي. واني انصح كل الفتيات العراقيات يستغلون مواهبهم وهواياتهم وينموها حتى يكدرون يبدعون بيها بالمستقبل.
عراقيات
فيسبوك تويتر لينكدإن ‏Tumblr بينتيريست ‏Reddit ‏VKontakte Odnoklassniki بوكيت مشاركة عبر البريد طباعة